Digam Stesen TV, Syazwan Zulkifly Kecewa Tidak Dibantu SENIMAN
Gara-gara berbalah dengan seorang artis Singapura, pelakon Syazwan Zukifly dilaporkan telah digam oleh sebuah stesen TV dari terlibat dengan aktiviti bersama stesen TV tersebut. Namun kekecewaannya semakin bertambah apabila Persatuan Seniman Malaysia (SENIMAN) tidak membantunya dan mempersoalkan fungsi persatuan yang diterajui oleh Zed Zaidi di laman sosial Instagram miliknya baru-baru ini. Menerusi laman Instagram beliau, Syazwan menyatakan bahawa pihak SENIMAN tidak membantunya menyelesaikan masalah yang dihadapi olehnya, iaitu digam sebuah stesen televisyen sejak dua tahun lalu. 
“Rasanya masalah saya ini keluar saja di blog dan surat khabar. Banyak sangat kes lain yang lagi penting atau popular kot SENIMAN itu dari kes saya untuk diselesaikan.
“Yelah kes seperti isteri kena baling ‘handphone’ dengan suami lagi, kes artis saman artis lagi. banyak, itu belum cerita kebajikan lagi,” – Via Instagram Syawan
 “Rasanya masalah saya ini keluar saja di blog dan surat khabar. Banyak sangat kes lain yang lagi penting atau popular kot SENIMAN itu dari kes saya untuk diselesaikan. “Yelah kes seperti isteri kena baling ‘handphone’ dengan suami lagi, kes artis saman artis lagi. banyak, itu belum cerita kebajikan lagi,” – Via Instagram Syawan Bercerita lanjut mengenai dirinya digam oleh sebuah stesen TV, pelakon “Juvana” itu nyata kecewa dengan sikap stesen televisyen tempatan apabila sanggup menggam dirinya kerana seorang artis Singapura. Terdahulu, pelakon berusia 30 tahun itu pernah mendedahkan bahawa namanya telah ditolak daripada terlibat dalam sebarang drama terbitan di stesen televisyen berkenaan. Ia berikutan kontroversi yang tercetus di antaranya dengan bekas kekasih yang juga pelakon dan pengacara Shenty Feliziana.